За члана Централног комитета Комунистичке партије Србије изабран је на Првом конгресу, маја 1945. године. Члан Политбироа ЦК КПС био је од 1948. до 1962, а члан Извршног комитета ЦК СК Србије, до јуна 1963. године. За члана Централног комитета КП Југославије, биран је од Шестог конгреса. Члан Извршног комитета ЦК СКЈ је постао јула 1963. године. Учествовао је као члан Комисије, у припреми и изради Програма СКЈ, усвојеном на Седмом конгресу СКЈ 1958. године. На Деветом конгресу СКЈ, 1969. године, изабран је за члана Сталног дела Конференције СКЈ, а на Десетом конгресу СКЈ, 1974. године је изабран за члана Председништва ЦК СКЈ. Поред овога био је и члан Председништва Главног одбора ССРН Србије и члан Савезног одбора ССРН Југославије.